Europa depinde de exporturile de gaze din Norvegia. Aprovizionarea a fost întreruptă de o defecțiune neprevăzută. Prețurile au crescut
Prețurile de referință la gaze naturale pe piața din Europa au crescut la cel mai ridicat nivel din acest an, din cauza unor lucrări de reparații neprevăzute apărute la uzina Nyhamna din Norvegia. Înjumătățirea livrărilor în decursul ultimelor 48 de ore evidențiază riscurile create de situația în care cumpărătorii se bazează prea mult pe un singur mare furnizor.